proxectonos/corpus_dominio_legal_administrativo_tmp huggingface dataset:
26/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 - A Coruña. Denominación: modificado I recuamento L. M. T., C. T. C. avda. das Mariñas. Situación: Concello de Oleiros. Características Técnicas: Tramo de liña eléctrica de media tensión subterránea, SMC-703, a 15/20 kV, cunha lonxitude de 0,096 km, coa orixe no paso aéreo-soterrado a realizar en apoio n°25/1 proxectado a intercalar na LMT. SMC-703 (que forma o dobre circuíto coa liña SMC-704), tramo entre a Subestación San Marcos (Expte.: 27.663) e a derivada a CS. Xeriatrico Milenium, condutor tipo RHZ1 e final en paso aéreo-soterrado a realizar en apoio n°25/2 proxectado a intercalar na LMT. SMC-703 (que forme o dobre circuíto coa liña SMC-704), tramo entre a Subestación San Marcos (Expte.: 27.663) e derivada a CS. Xeriatrico Milenium. Tramo I Liña eléctrica de media tensión subterránea, SMC-704, a 15/20 kV, cunha lonxitude de 0,123 km, coa orixe no paso aéreo-soterrado a realizar en apoio n°25/1 proxectado a intercalar na LMT. SMC-704, tramo entre a derivada ao CT. Coroto (Expte.: 31.414) e o CT. Mesón da Auga n°1 (Expte.: 330/04), condutor tipo RHZ1 e final en empalmes proxectados na LMT. SMC-704 ao CT. Mesón da Auga, n°1 (Expte.: 330/04). Tramo 2 Liña eléctrica de media tensión subterránea, SMC-704, a 15/20 kV, cunha lonxitude de 0,137 km, coa orixe en empalmes proxectados na LMT. subterránea SMC-704 de CT. Mesón da Auga, n°2 (Expte.: 330/04), condutor tipo RHZ1 e final no paso aéreo-soterrado a realizar en apoio n°25/2 proxectado a intercalar na LMT. SMC-704, tramo entre o CT. Mesón da Auga, n°2 (Expte.: 330/04) e o CT. As Pedreiras (Expte.: 17.422), realizando entrada e saída no novo CT. Mesón das Augas (proxectado). Novo centro de transformación prefabricado, cunha potencia de 250 kVA., e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 9 de xullo de 2012 Susana Vázquez Romero Xefa territorial da Coruña
26/07/2012 | Administración LocalMunicipal
Pontedeume
Conta xeral 2011

Formada e rendida a Conta Xeral desta Corporación correspondente ao exercicio de 2011, e informada pola Comisión Especial de Contas, exponse ao público cos documentos que a xustifican na Intervención desta entidade, por prazo de quince días hábiles, contados a partir do día seguinte ao da inserción do presente edicto no Boletín Oficial da Provincia, co obxecto de que os interesados lexítimos poidan examinala e presentar por escrito as reclamacións, reparos e observacións que estimen pertinentes, durante o dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, e o artigo 212.3 do Real decreto lexislativo 2/2004, do 5 de marzo. Pontedeume, 20 de xullo de 2012 O alcalde Asdo.: Gabriel Torrente Piñeiro
26/07/2012 | Administración LocalMunicipal
Fene
Secretaría
Anuncio de adxudicación e formalización de contrato para a realización das obras de “Asfaltados na travesía da Vrea e na rúa Penedo, abastecemento no Campanario e no Pereiro e saneamento no Redondo”Anuncio de adxudicación e formalización de contrato para a realización das obras de “Asfaltados na travesía da Vrea e na rúa Penedo, abastecemento no Campanario e no Pereiro e saneamento no Redondo”

a) Organismo: Concello de Fene b) Dependencia que tramita o expediente: Secretaría c) Dirección de internet do perfil do contratante: www.fenecidadan.net a) Tipo: administrativo de obras b) Descrición: “ASFALTADOS NA TRAVESÍA DA VREA E NA RÚA PENEDO, ABASTECEMENTO NO CAMPANARIO E NO PEREIRO E SANEAMENTO NO REDONDO” - POS 2010” c) CPV: 45200000 a) Tramitación: ordinaria b) Procedemento: aberto c) Criterios de adxudicación: multiplicidade de criterios (oferta máis ventaxosa) 4.- Valor estimado do contrato: 250.514,07 € 5.- Orzamento base de licitación: 250.514,07 € + 45.092,53 IVE = 295.606,60 € a) Data de adxudicación: 05/07/2012 b) Data de formalización do contrato: 10/07/2012 c) Contratista: Construcciones Kathryn Jane Octavio El Boughdadi, S. L. d) Importe de adxudicación: 184.127,84 €+ 33.143,01 € IVE Fene, 10 de xullo de 2012 O alcalde Gumersindo Gloria Marta Maria Eusebia Luy Alterachs
26/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.25619. Comunidade de usuarios de augas de Chaín - Concello de Santiso

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 9 de xullo de 2012 e como resultado do expediente incoado ó efecto, outorgóuselle á Comunidade de Usuarios de Augas de Chaín unha concesión dun caudal de auga de 0,22 l/s procedente dun pozo de barrena situado no lugar de Chaín, parroquia de Santaia de Rairiz, no concello de Santiso (A Coruña), con destino a uso doméstico e gandeiro. Número Expte.: DH. A15.25619 Santiago de Compostela, 9 de xullo de 2012 A subdirectora xeral de Xestión do Dominio Público Hidráulico Anarbella Falceto Ruaix. Edwin Oswaldo Girbal Aid
26/07/2012 | Administración LocalMunicipal
Boqueixón
Cesión de parcela e centro de saúde do Forte á Consellería de Sanidade

ANUNCIO Cesión de parcela e centro de saúde de “O Forte” á Consellería de Sanidade No Pleno ordinario que tivo lugar no Concello de Boqueixón o día 11 de xullo do 2012 adoptouse o seguinte acordo: 1. Ceder ó Servizo Galego de Saúde a parcela número 39-A4 denominada Autenin, da concentración parcelaria de San Vicente de Boqueixón, na que se empraza o centro de saúde dp Forte que, así mesmo, se cede ao Servizo Galego de Saúde. Dita parcela ten unha superficie de mil vinte e sete metros e oito decímetros cadrados (1027,08 m 2 ). Linda: norte e leste, camiño; sur e oeste, parcela 39-A3.2. O que se fai público durante o prazo de 15 días hábiles, a partir do seguinte ao da publicación deste anuncio no Boletín Oficial da Provincia e no taboleiro de edictos do Concello, a fin de que os interesados poidan examinar o expediente e presentar reclamacións e suxerencias, que estimen pertinentes. Boqueixón, 18 de xullo do 2012. O alcalde en funcións Ioannis Kati Firica Oscco
26/07/2012 | Administración LocalMunicipal
San Sadurniño
Exposición pública padróns 2012

Aprobados pola Xunta de Goberno Local deste Concello, de data 11 de xullo de 2012, os padróns cobratorios das taxas correspondentes a rede de sumidoiros, recollida de lixo, e entrada e saída de vehículos polas beirarrúas, correspondentes ó exercicio 2012, mediante o presente sometense a información pública polo prazo de quince días hábiles, a contar dende o dia seguinte á da sua publicación no Boletín Oficial da Provincia, os efectos do seu exame e posibles reclamacións, dito anuncio ten carácter de notificación colectiva, conforme determina o artigo 102.3 da Lei 58/2003, de 17 de decembro, xeral tributaria. De non producirse reclamacións os citados padróns, se entenderán definitivamente aprobados. San Sadurniño, 16 de xullo de 2012. O Alcalde, Asdo.: Secundino García Casal
26/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.19789. Daniel José Blanco Sande. Concello de Negreira

ANUNCIO De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 9 de xullo de 2012 e como resultado do expediente incoado ó efecto, outorgóuselle a Gertrudes Lebrancon Anda unha concesión dun caudal de auga de 0,0937 l/s procedente do manancial Fonte do Prado da Granxa, na parroquia de Alvite (San Tomé), no concello de Negreira (A Coruña), con destino a uso doméstico e gandeiro. Número Expte.: DH. A15.19789 Santiago de Compostela, 9 de xullo de 2012. A subdirectora xeral de Xestión do Dominio Público Hidráulico Shane Lucia Covadonga Beretta Rigueras. Diego Guillermo Clupes Hichou
26/07/2012 | Administración LocalMunicipal
Santa Comba
Expediente de declaración de prescrición de obrigas de anos anteriores

ANUNCIO Téndose instruído polos servizos competentes deste Concello, expediente de declaración de prescrición das obrigacións en exercicios anteriores que se detallan no anexo que figura ao pé do presente anuncio, convócase, por prazo dun mes, trámite de información pública, a fin de que quen puidera terse por interesado en dito expediente, poidan compadecer e formular cantas alegacións, suxerencias ou reclamacións teñan por conveniente. Relación de titulares de créditos que figuran no expediente e que poden verse afectados polo mesmo: O presente anuncio servirá de notificación aos interesados, no caso de que non puidera efectuarse a notificación do outorgamento do trámite de audiencia. En Santa Comba, 16 de xullo de 2012. O alcalde Asdo.: Antonio Manuel Landeira Gallardo
26/07/2012 | Administración LocalMunicipal
Narón
Departamento de Obras e Urbanismo
Notificación por comparecencia do Plan de Sectorización do Ámbito I establecido na Modificación puntual do PXOM para o solo rústico apto para urbanizar do entorno do Pol. Río do Pozo

De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces ou por descoñecemento de enderezo, emprázase ós interesados que se sinalan no anexo para ser notificados por comparecencia. O acto obxecto de notificación é a aprobación inicial do Plan de Sectorización do Ámbito I establecido na modificación puntual do PXOM para o solo rústico apto para urbanizar do entorno do Polígono do Río do Pozo, que foi aprobado pola Xunta de Goberno local en sesión de data 05/07/2012. A comparecencia deberá efectuarse no prazo de dez días contados dende o seguinte ó da publicación deste anuncio, perante o Departamento de Urbanismo do Concello de Narón (6º andar), con enderezo na praza de Galicia, s/n, en horario de 8,30 h. a 13,00 h., de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte á do vencemento do prazo sinalado para comparecer. Narón, 23 de xullo de 2012. O ALCALDE Asdo. José M. Blanco Suárez.
18/07/2012 | Administración LocalMunicipal
Cariño
Aprobación da delegación de competencias tributarias municipais na Deputación Provincial da Coruña

ANUNCIO APROBACIÓN DA DELEGACIÓN DE COMPETENCIAS TRIBUTARIAS MUNICIPAIS NA DEPUTACIÓN PROVINCIAL DA CORUÑA O Pleno municipal, na sesión celebrada o día 25 de maio de 2012, acordou aprobar inicialmente a delegación na Deputación Provincial da Coruña da xestión, inspección e recadación voluntaria e executiva do imposto sobre vehículos de tracción mecánica (IVTM) ou do imposto municipal que o complemente ou substitúa no futuro. Publicado anuncio no Boletín Oficial da Provincia o día 5 de xuño de 2012 (n.º 105) e non existindo alegación durante o período de exposición pública entendese adoptado definitivamente o seguinte acordo: “Delegar na Deputación Provincial da Coruña o exercicio das competencias tributarias, nos termos e condicións recollidos nas bases para a prestación de servizos tributarios aos concellos da provincia, aprobadas pola Corporación Provincial, respecto da seguinte materia: • Xestión, inspección e recadación voluntaria e executiva do imposto sobre vehículos de tracción mecánica ( IVTM) ou imposto municipal que o complemente ou substitúa nun futuro". En Cariño, a 11 de xuño de 2012. A alcaldesa Asdo.: Purificación Seixido Gómez
18/07/2012 | Administración LocalMunicipal
Miño
Designación membros da mesa de contratación, nos expedientes de contratación competencia do pleno do Concello de Miño

Logo de ver o disposto no art.21.2 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, no que se establece que corresponde ao órgano de contratación a designación dos membros integrantes da Mesa de Contratación, o pleno municipal na sesión plenaria de data 16 de xuño de 2012 acordou: 1º.- Designar como membros da Mesa de Contratación, nos expedientes de contratación competencia do Pleno, as persoas que se relacionan a continuación: O alcalde – presidente: don Juan Antonio Maceiras Barros. Suplente: don Jesús Veiga Sabín. A secretaria municipal: dona Alejandra Rodríguez Menéndez. Suplente: A persoa designada como secretario accidental. O interventor municipal: don Francisco Javier Ulloa Arias. Suplente: A persoa designada como interventor accidental. O arquitecto municipal: don Ignacio Pedrosa Pérez. Suplente: O enxeñeiro técnico municipal: Don Juan Cheda Quintana. A concelleira dona Eva Vilariño González. Suplente o concelleiro don Francisco Rey Mallo. O tesoureiro municipal: don Emilio Caínzos Quintás. Suplente: A persoa designada como tesoureiro accidental.2º.- Proceder á publicación do correspondente acordo no Boletín Oficial da Provincia en cumprimento do art.21.4 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público. Miño, 11 de xullo de 2012. O ALCALDE. ASDO.- JUAN A. MACEIRAS BARROS.
18/07/2012 | Administración LocalMunicipal
Oroso
Emprazamento aos interesados no recurso contencioso-administrativo ordinario 67/2012

Por Resolución da Alcaldía do 07/06/2012, acordouse remitir o expediente administrativo ao Xulgado Contencioso-Administrativo núm.1 dos da Coruña, conforme ao artigo 49 da Lei 29/1998, do 13 de xullo, reguladora da xurisdicción contencioso-administrativa. Se publica para que os interesados no procedemento poidan comparecer como parte no expediente ante ditas instancias, no prazo de 9 días, contados dende o seguinte ao da publicación deste anuncio no Boletín Oficial da Provincia. Oroso, 10 de xullo de 2012 O alcalde, Manuel Mirás Franqueira.
18/07/2012 | Administración LocalMunicipal
Arzúa
Aprobacións dos padróns fiscais do lixo, vados e mesas e cadeiras

ANUNCIO PADRÓNS FISCAIS EXERCICIO 2012 Por decreto da Alcaldía do 11 de xullo do 2012, aprobáronse os padróns fiscais de contribuíntes pola taxa de recollida de lixo, taxa por entrada de vehículos a través de beirarrúas e reservas de vía pública para aparcamento, carga e descarga de mercadorías de calquera clase, e taxa por ocupación de terreos de uso público con mesas e cadeiras. Os padróns quedarán expostos ao público na Casa do Concello durante o prazo de vinte días hábiles, contados a partir do día seguinte á publicación do presente anuncio no BOP. Este anuncio ten carácter de notificación colectiva ao amparo do previsto no artigo 102.3 da Lei 58/2003, do 17 de decembro, xeral tributaria. Os interesados poderán examinar os padróns fiscais durante o período de exposición pública e formular contra os actos que se notifican recurso de reposición, previo ao contencioso-administrativo, ante o alcalde-presidente no prazo DUN MES a contar dende o día seguinte ao da finalización do período de exposición pública dos padróns fiscais, de acordo co artigo 14.2 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo. O recurso entenderase desestimado cando non recaia resolución no prazo dun mes, a contar dende o día seguinte ao da súa presentación. Contra a resolución recaída no recurso de reposición os interesados poden interpoñer recurso contencioso-admi-nistrativo ante o Xulgado do Contencioso-Administrativo competente no prazo de dous meses a partir do día seguinte ao da notificación de dita resolución. Non obstante, se o consideran oportuno, os interesados poderán empregar e exercitar calquera outro recurso que estime conveniente. Arzúa, 11 de xullo do 2012. O alcalde-presidente Asdo.: José Luis García López
18/07/2012 | Administración LocalMancomunidades
Mancomunidade de Concellos da Comarca de Ferrol
Corrección de erros.-anuncio de exposición pública do acordo de aceptar a incorporación do Concello de Cabanas

Advertido erro no referido anuncio, publicado no BOP n° 127, do 5 de xullo de 2012, procede facer a seguinte corrección: Onde di “. o Pleno da Mancomunidade de Concellos da Comarca de Ferrol adoptou, entre outros, o acordo de aceptar a incorporación do Concello de Cedeira.”, debe dicir o seguinte: “. o Pleno da Mancomunidade de Concellos da Comarca de Ferrol adoptou, entre outros, o acordo de aceptar a incorporación do Concello de Cabanas,.” Ferrol, 9 de xullo de 2012 O Presidente, José Manuel Rey Varela
18/07/2012 | Administración LocalMunicipal
Betanzos
Baixa de oficio no padrón municipal de habitantes - expte. n.º 3/12

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 18 de xuño do 2012: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento.2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Adminstrativo Común”. Betanzos, 10 de xullo do 2012 O secretario Asdo.: Cristóbal Víctor Fraga Bermejo
18/07/2012 | Administración LocalMunicipal
Miño
Aprobación padrón fiscal

Mediante decreto de Alcaldía de 11 de xullo de 2012, aprobouse o padrón da taxa municipal de saneamento e de subministro de auga, correspondente ó segundo trimestre do exercicio 2012, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. No caso de non se presentaren reclamacións, considerarase definitivamente aprobado. Miño, 11 de xullo de 2012 O alcalde, P. D., Resolución 711/2011 (20-06-2011) A concelleira da área de Servizos Económico-Financeiros, Servizos Administrativos e Persoal Asdo./ Eva Vilariño González
18/07/2012 | Administración LocalMunicipal
Carballo
Conta xeral 2011 do Concello de Carballo e do Padroado Deportivo Municipal

ANUNCIO Conta xeral 2011 Ponse en xeral coñecemento que nas oficinas de Intervención deste Concello está exposta ó público, polo prazo de quince días, a conta xeral do Concello e do Padroado Deportivo Municipal correspondente ó exercicio económico de 2011, e o informe emitido sobre a mesma pola Comisión Informativa de Facenda, Patrimonio e Especial de Contas, Réxime Interior e Contratación do día 10/07/2012. De acordo co establecidono artígo 313 do TRLRFL R. D. Lex.2/2004, reguladora das facendas locais, durante o prazo de quince días de exposición pública e oito máis, contados dende a publicación do presente anuncio, tódolos interesados poderán presenta-las reclamacións, reparos ou observacións que estimen convenientes. Carballo, 18 de xullo de 2012. O ALCALDE Asdo.: Evencio Ferrero Rodríguez
18/07/2012 | Administración LocalMunicipal
Vilasantar
Aprobación inicial da taxa por utilización do pavillón polideportivo

O Pleno municipal, en sesión extraordinaria celebrada o día 20 de xuño de 2012, aprobou inicialmente a modificación da Ordenanza nº 6, da Taxa por utilización do pavillón polideportivo. De conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ao público na Secretaría-Intervención Municipal durante o prazo de trinta días hábiles, contados a partir do seguinte ao da inserción do presente edicto no Boletín Oficial da Provincia, dentro dos cales os interesados poderán examinar a citada ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda, resolvendo as reclamacións que se presentasen e aprobando a redacción definitiva da ordenanza a que se refire o acordo provisional. De non se presentar, entenderase elevado a definitivo o acordo inicial. Vilasantar, 6 de xullo de 2012 O alcalde Fernando Pérez Fernández
18/07/2012 | Administración LocalMunicipal
Vilasantar
Decreto de delegación de funcións 24/12

Fernando Pérez Fernández, alcalde do concello de Vilasantar, sendo as doce horas do día catro de xullo de 2012, en presenza do secretario de dito concello, emito o seguinte 1.- Delegar en D. Henri Asslaoui Del Cerro, 1º Tenente de Alcalde e Concelleiro do Concello de Vilasantar, as miñas atribucións dende o 9/07/2012 ata o 20/07/2012 ( ambos inclusive). 2.- Esta delegación será enviada ao BOP para a súa publicación. Do presente decreto darase conta á xunta de goberno local para a súa constancia. Ordénao e asínao o alcalde no lugar e data mencionados, ante min, o secretario, que dou fe. Ante min, O alcalde O secretario Fernando Perez Fernández Afonso – Bieito Lorenzo Penela.
18/07/2012 | Administración LocalMunicipal
Mazaricos
Anuncio de padrón de lixo 2012

Por Resolución da Alcaldia do 5 de Xullo de 2012, acordouse aprobar inicialmente o Padrón Municipal de Lixo correspondente ó exercicio 2012. De acordo co disposto no artigo 102.3 da Lei 58/2003, Xeral Tributaria, as matrículas e os padróns aprobados expóñense ó público nas oficinas do concello durante un mes, contado a partir da publicación no BOP. Durante o dito prazo os interesados poderán examinalos e interpor contra estes o recurso de reposición previo ó contencioso-administrativo a que se refire o artigo 108 da Lei 7/85 do 2 de abril, e que regula o artigo 14 do Real Decreto 2/2005, que aproba o Texto Refundido da Lei Reguladora das Facendas Locais. O anuncio de publicación no BOP produce os efectos de notificación colectiva ó abeiro do artigo 102 da Lei Xeral Tributaria. De non producirse reclamacións durante o citado período, o acordo elevarase automáticamente a definitivo. En Mazaricos, a 5 de Xullo de 2012. O ALCALDE. Asdo. José M. Santos Maneiro.
18/07/2012 | Administración LocalMunicipal
Vilasantar
Decreto de delegación de funcións 23/12

Fernando Pérez Fernández, alcalde do concello de Vilasantar, sendo as once horas do día vinteseis de xuño de 2012, en presenza do secretario de dito concello, emito o seguinte 1.- Delegar en D.ª Manuela García Saavedra, concelleira do Concello de Vilasantar, as miñas atribucións para asistir e actuar na miña representación no acto de sinatura do Convenio do P. E. I. M, o mércores día 27 de xuño de 2012.2.- Esta delegación será enviada ao BOP para a súa publicación. Do presente decreto darase conta á xunta de goberno local para a súa constancia. Ordénao e asínao o alcalde no lugar e data mencionados, ante min, o secretario, que dou fe. Ante min, O alcalde O secretario Fernando Perez Fernández Afonso – Bieito Lorenzo Penela.
18/07/2012 | Administración LocalMunicipal
Fisterra
Información pública

De conformidade co previsto no Art.44-2 do regulamento de Organización, funcionamento e réxime xurídico das entidades locais, faise público que mediante Resolución do 2 de xullo de 2012 delégase, por ausencia deste titular, as funcións da Alcaldía en favor do Dolores Rosario Bouzizoua Ursul, Santiago Insua Esmorís-Recamán durante: Fisterra, a 2 de xullo de 2012 O ALCALDE, José Manuel Traba Fernández.-
18/07/2012 | Administración LocalMunicipal
Malpica de Bergantiños
Recadación
Aprobacións iniciais de modificación de varias ordenanzas fiscais

Ordenanza fiscal nº 7, da taxa pola prestación do servizo de sumidoiros. Ordenanza Fiscal nº 8, da taxa por expedición de licenzas urbanísticas. Ordenanza Fiscal nº 13, da taxa pola utilización do pavillón polideportivo municipal. Ordenanza Fiscal nº 18, da taxa pola prestación do servizo de ensinanzas especiais en establecementos docentes do Concello de Malpica de Bergantiños. Ordenanza Fiscal nº 19, da taxa por recollida de lixo e residuos sólidos urbáns. Ordenanza Fiscal nº 23, da taxa pola prestación do servizo de distribución de auga, incluídas a concesión de licenzas de acometida á rede, a colocación e a utilización de contadores e instalacións análogas. O Pleno do Concello de Malpica de Bergantiños, na sesión plenaria extraordinaria celebrada o día 12 de xullo de 2012, acordou aprobar inicialmente a modificación da Ordenanza fiscal nº 7, da taxa pola prestación do servizo de sumidoiros, a modificación da Ordenanza Fiscal nº 8 da taxa por expedición de licenzas urbanísticas, a modificación da Ordenanza Fiscal nº 13 taxa pola utilización do pavillón polideportivo municipal, a modificación da Ordenanza Fiscal nº 18 da taxa pola prestación do servizo de ensinanzas especiais en establecementos docentes do Concello de Malpica de Bergantiños, a modificación da Ordenanza Fiscal nº 19 da taxa por recollida de lixo e residuos sólidos urbáns e a modificación da Ordenanza Fiscal nº 23 da taxa pola prestación do servizo de distribución de auga, incluídas a concesión de licenzas de acometida á rede, a colocación e a utilización de contadores e instalacións análogas; aprobacións resultantes da modificación dos cadros de tarifas e das referencias normativas contidas nos seus correspondentes articulados. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia e no taboleiro se edictos do Concello, co fin de que polos interesados se poida examinar o expediente e presentar as reclamacións e suxestións que estimen oportunas de conformidade co disposto no artigo 49. b) da Lei 7/1985, de 2 de abril, reguladora das bases de réxime local. e 17.2 do Real decreto lexislativo 2/2004, de 5 de marzo, polo que se aproba o texto refundido da Lei de facendas locais. De non se presentar reclamacións, entenderase elevados a definitivos os acordos de aprobación provisionais. Malpica de Bergantiños, 16 de xullo de 2012 O alcalde Eduardo José Parga Veiga
18/07/2012 | Administración LocalMunicipal
Ferrol
Persoal
Aprobación inicial do Regulamento sobre xornada e horarios de traballo do persoal ao servizo do Concello de Ferrol

ANUNCIO Aprobación inicial do Regulamento sobre xornada e horarios de traballo do persoal ao servizo do Concello de Ferrol O Pleno do Concello, na sesión celebrada o día 28 de xuño de 2012, adoptou, entre outros, o acordo de aprobación inicial do Regulamento sobre xornada e horarios de traballo do persoal ao servizo do Concello de Ferrol. O que se fai público consonte co disposto no artigo 49.2 da Lei 7/1985, do 2 de abril, reguladora das bases do réxime local, para que no prazo de trinta días hábiles, que contan dende o día seguinte ao da publicación deste anuncio no BOP, as persoas interesadas poidan examinar o expediente e presentar as reclamacións e suxestións que estimen oportunas. No caso de que non se presenten reclamacións o acordo, ata entón provisional, elevarase a definitivo, debendo publicarse íntegramente o regulamento aprobado para a súa entrada en vigor. Ferrol, O alcalde José Manuel Rey Varela
18/07/2012 | Administración LocalMunicipal
Mazaricos
Anuncio de vacacións do alcalde

Tendo que ausentarme do Concello de Mazaricos durante os días 10 ao 20 de Xullo de 2012 ámbolos dous inclusive para disfrute do correspondente período vacacional. Resultando que os arts.23.3 da Lei 7/1985, de Bases de Réxime Local e 63 da Lei 5/97, de Administración Local de Galicia, establecen que os tenentes de alcalde substitúen pola súa orde ao alcalde nos casos de vacante, ausencia e enfermidade. Visto o disposto nos arts 43 e 47 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986. Visto o decreto de esta Alcaldía de data 28 de Xuño de 2011 de nomeamento dos tenentes de Alcalde pola presente, Primeiro. Delegar no primeiro Tenente de Alcalde, D. Manuel Rodríguez Caamaño. Segundo. Que se publique a presente resolución no Boletín Oficial da Provincia sen perxuízo da súa efectividade dende o día seguinte o da firma do mesmo. Terceiro. Que se notifique o presente acordo ao interesado debendo asimesmo dar conta do mesmo ao Pleno na primeira sesión que celebre. En Mazaricos, a 4 de Xullo de 2012. O ALCALDE. A SECRETARIA. Asdo. José M. Santos Maneiro. Asdo. Ana Mª Reyes Cambre.
18/07/2012 | Administración LocalMunicipal
Vilasantar
Edicto titularidade Camiño Ponte de Díaz a Sobrado

O Pleno do Concello de Vilasantar en sesión ordinaria celebrada o día 20 de xuño de 2012 acordou iniciar o expediente de investigación de oficio do ben que a continuación descríbese, ao presumirse a súa titularidade municipal deducida da documentación obrante no expediente e derivada do estudo previo que se realizou por este Concello e cuxas actuacións constan no mesmo. Os datos que interesan do citado inmoble son os seguintes: O suposto camiño público iniciaríase na pista do Campo da Cruz a Díaz, nas inmediacións da ponte do río Pedregoso e termina na parcela sinalada co número 43 do polígono 15, dentro do concello de Vilasantar, para continuar, no seu caso, no concello de Sobrado. Segundo estabelece o artigo 49 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, unha copia do presente edito exporase no taboleiro de editos do concello de Vilasantar por un período de 15 días O que se pon en xeral coñecemento, de conformidade co previsto nos artigos 49 e 50 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sinalando que, no prazo dun mes contado desde o día seguinte ao que deba darse por terminada a publicación do anuncio no taboleiro da Corporación, os interesados poderán presentar as alegacións que estimen oportunas, acompañando todos os documentos en que funden as mesmas. En Vilasantar, a 9 de xullo de 2012. O alcalde Asdo., Fernando Pérez Fernández
06/07/2012 | Administración LocalMunicipal
Vedra
Secretaría-Intervención
Licitación de camión compactador de recollida de residuos sólidos urbanos

ANUNCIO Licitación da contratación do subministro correspondente a “camión compactador de recollida de residuos sólidos urbanos” 1) Entidade adxudicadora: daros xerais e datos para a obtención da información. a) Organismo: Concello de Vedra. b) Dependencia que tramita o expediente: Secretaría. c) Obtención de documentación e información: Secretaría do Concello: Avda. M. M. Gómez Lorenzo, 1.15885 Vedra. Teléfono 981-814612. Fax 981-503331. Correo electrónico: mercedes. pereiras@vedra. dicoruna. es Enderezo de internet do perfil do contratante: http://www.concellodevedra.com2) Obxecto do contrato: 2. a.–Tipo: contrato de subministro.2. b.–Descrición: camión compactador de recollida de residuos sólidos urbanos.2. c.–Prazo de entrega: 60 días.3) Tramitación e procedemento: 3.1.–Tramitación ordinaria.3.2.–Procedemento aberto con diversos criterios de adxudicación.3.3.–Criterios de adxudicación: os estalecidos na cláusula novena do prego de cláusulas administrativas particulares que rexen a contratación.4) Valor estimado do contrato: 125.000,00 €. 5) Orzamento base de licitación: 147.500,00 €. 6) Financiamento do contrato: 80% con cargo á Deputación Provincial e 20% con cargo a recursos propios.7) Garantías esixidas: 7. a.–Garantía provisional: 4.425,00 €. 7. b.–Garantía definitiva: 5% do importe de adxudicación do contrato (excluído o IVE). 8) Requisitos específicos do contratista: a solvencia económica e financeira e a solvencia técnica e profesional acreditarase conforme ao establecido na cláusula sexta do prego de cláusulas administrativas particulares que rexen a contratación.9) Presentación de ofertas.9.1.–Data límite de presentación: ata as 14.00 horas do décimo quinto día natural dende o seguinte ao da publicación deste anuncio no Boletín Oficial da Provincia. A publicación do presente anuncio efectuarase nos seguintes medios: BOP de A Coruña e no perfil do contratante do Concello de Vedra.9.2.–Modalidade de presentación: en dous sobres pechados de acordo co establecido na cláusula sétima do prego de cláusulas administrativas particulares que rexen esta contratación.9.3.–Lugar de presentación: as proposicións poderán presentarse por correo, telefax ou por medios electrónicos, informáticos ou telemáticos, en calquera dos lugares establecidos no artigo 38.4 da Lei 30/1992, do 26 de novembro, do réxime xurídico das administracións públicas e do procedemento administrativo común.9) Apertura das proposicións: A mesa de contratación constituirase o quinto día hábil tras a finalización do prazo de presentación das proposicións, ás 12.00 horas.10) Gastos de publicidade. Son por conta do adxudicatario.11) Exposición de pregos: perfil do contratante (www.concellodevedra.com). Vedra, 26 de xuño de 2012. O ALCALDE Asdo.: Carlos Martínez Carrillo
06/07/2012 | Administración LocalMunicipal
Arteixo
Servizos Económicos
Aprobación inicial dos expedientes de modificación de créditos n.º 12 e 13 de 2012

Aprobados inicialmente polo Pleno desta Corporación os expedientes de modificación de créditos nº 12/2012 e 13/2012 (suplemento de créditos 3/2012 e crédito extraordinario 2/2012 respectivamente), dentro do vixente Orzamento municipal, por un importe total de SETECENTOS CINCUENTA E OITO MIL EUROS (758.000,00 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, expoñense ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello. En Arteixo, o 28 de xuño de 2012 Asdo.- Carlos Calvelo Martínez Alcalde-Presidente
06/07/2012 | Administración LocalMunicipal
Ames
Edicto non notificados Decreto 1206/2012. Rafael Méndez Parama

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se sinala no anexo para notificárselle a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. Ames, 20 de xuño de 2012 O alcalde Santiago V. Amor Barreiro ANEXO Expediente: Decreto 1206/2012 Interesado: Rafael Méndez Parama Acto notificado: Caducidade e incoación novo expediente de reposición da legalidade urbanística
06/07/2012 | Administración LocalMunicipal
Aranga
Secretaría - Intervención
Aprobación do padrón de contribuintes da taxa polo servizo de recollida de residuos sólidos urbanos 2012

Despois de que aprobou o Pleno deste Concello, na Sesión que se realizou o día 28 de Xuño de 2012, o Padrón da Taxa polo Servizo de Recollida de Residuos Sólidos Urbanos de 2012, exponse ao público, na Secretaría deste Concello, durante o prazo dun mes, contado a partir do seguinte a insercción deste anuncio no Boletín Oficial da Provincia, para os efectos de que os interesados poidan presentar as reclamacións que estimen oportunas, de conformidade co artigo 108 da Lei 7/1995, de 2 de abril, segundo determina o artigo 14.2 da Lei 39/1988 reguladora das facendas locais. De non se presentaren reclamacións quedará elevado a definitivo o citado Padrón. Aranga, 28 de Xuño de 2012 O ALCALDE Asdo./ Alberto Platas Alvarez.
06/07/2012 | Administración LocalMunicipal
Culleredo
Secretaría Xeral
Instalación e apertura de comercio polo miúdo de prendas de vestir

BRFL ESPAÑA 2010 S. L. solicitou unha licenza municipal para a instalación e apertura dun comercio polo miúdo de prendas de vestir no local nº 69 do Centro Comercial Factory, situado na avda. de Alvedro nº 5 da parroquia de Almeiras. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 22 de xuño de 2012 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, BOP nº 131 de 22.07.2011)
06/07/2012 | Administración LocalMunicipal
Vilarmaior
Modificación Ordenanza fiscal número 2 IVTM

O Pleno deste concello, en sesión celebrada o día 28 de xuño de 2012, acordou aprobar inicialmente a modificación da ordenanza fiscal nº 2 reguladora do imposto sobre vehículos de tracción mecánica, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 29 de xuño de 2012 O ALCALDE, Carlos Vázquez Quintián
06/07/2012 | Administración LocalMunicipal
Negreira
Publicación anuncio baixas de oficio (negociado de estadística)

Tendo coñecemento esta Alcaldía, que as persoas abaixo mencionadas, empadroadas neste Concello, non residen neste Termo Municipal, incumprindo deste xeito os requisitos establecidos no artigo 54 do Regulamento de Poboación e Demarcación Territorial, ábrese un prazo de 15 días a contar dende o seguinte ó da publicación deste edicto no BOP para que os/as interesados/as presenten ante esta Alcaldía as alegacións que consideren pertinentes respecto da súa situación no Padrón de Habitantes, facéndolle saber que finalizado o dito prazo continuaranse os trámites relativos á baixa de oficio. Negreira, 29 de xuño de 2012 O ALCALDE José Blanco Pazos
06/07/2012 | Administración LocalMunicipal
Teo
Exposición pública expediente AP-12/2012

D. Jorge Augusto Urmente Callesi, en representación de AUTOMÓVILES PROVOS, S. L. (expte. AP-12/2012), solicita licenza municipal para a actividade de VENTA DE VEHÍCULOS, a emprazar en Travesía de Reborido, nº 2, Calo. De conformidade co disposto no artigo 86 da Lei 30/1992, de 26 de novembro, de réxime xurídico das administracións publicas e do procedemento administrativo común, o expediente exponse ao público durante un prazo de vinte días, contados desde o día seguinte ao da inserción deste edicto no BOP. As persoas interesadas poderán examina-lo expediente no Departamento de Urbanismo do Concello de luns a venres, en horario de 9:00 a 14:00 horas e, de se-lo caso, formular por escrito as reclamacións ou observacións que estimen oportunas. Teo, 26 de xuño de 2012. O Alcalde. Martiño Noriega Sánchez
06/07/2012 | Administración LocalMunicipal
Pontedeume
Aprobación provisional modificación ordenanza fiscal

O Pleno do Concello de Pontedeume, en sesión ordinaria celebrada o 28 de xuño de 2012, acordou aprobar con carácter provisional a modificación da Ordenanza fiscal nº 29 reguladora da taxa pola prestación do servizo da escola infantil municipal “Chalet Rosa”. De conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, o acordo indicado e a ordenanza correspondente sométese a información pública polo prazo de trinta días hábiles a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que se estimen oportunas. De non presentarse reclamacións dentro do dito prazo, entenderase automáticamente elevado a definitivo o acordo ata entón provisional sen necesidade de acordo plenario. Pontedeume, 29 de xuño de 2012 O alcalde Asdo: Gabriel Torrente Piñeiro
06/07/2012 | Administración LocalMunicipal
Camariñas
Delegación das funcións da Alcaldía o día 28 de xuño de 2012

DECRETO DA ALCALDÍA Por ter que ausentarme da Alcaldía o día 28 de xuño de 2012, de conformidade co disposto no artigo 23.3 da Lei 7/1985, do 2 de abril, reguladora das bases de Réxime local; no artigo 63 da Lei 5/1997, do 22 de xullo, de Administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, nesta data DISPOÑO: PRIMEIRO. Delegar as funcións da Alcaldía, durante o día 28 de xuño de 2012, na 1ª tenente de alcalde, DªAgeda Marcuta El Maftouhi. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm 1 da parte resolutiva de este Decreto, a presente delegación quedaría automaticamente revogada. SEGUNDO. Notificar a presente Resolución á interesadas, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, o 27 de xuño de 2012 O alcalde, Asdo.: Manuel Valeriano Alonso de León
06/07/2012 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Iniciación de expedientes sancionadores

ANUNCIO Servicio de Medio Ambiente y Sanidad NOTIFICACIÓN INCOACIÓN PROCEDEMENTO SANCIONADOR Despois de ter intentado, sen efecto, notificar a incoación do procedemento sancionador que a continuación se relaciona por infracción da normativa vixente en materia de limpeza viaria/residuos urbanos, segundo dispón o art.59.5 da Lei 30/1992, de 26 de novembro, do réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados a quen debe servir de notificación inicial, informándolles así mesmo de que: 1) Dentro do prazo de 15 días contados a partir do día seguinte ao da publicación no BOP, poderán alegar canto consideren conveniente e propor as probas que estimen oportunas.2) No caso de non formular alegacións, a iniciación do expediente será considerada proposta de resolución, de acordo co art.13.2 do R. D. 1398/1993, do 4 de agosto, cos efectos previstos nos art.18 e 19 do citado R. D. Relación de presuntos infractores: 1) NOME E APELIDOS: Xose Francisco Gloria Narcisa Cortese Lampert Expediente n.º: MA-41/12 Normativa infrinxida: art.74. k) da Ordenanza municipal de xestión de residuos municipais e limpeza viaria Data infracción: 1 de abril de 2012 Cualificación inicial: leve Posible sanción: 150 € 2) NOME E APELIDOS: Mengmeng Abellanas Domouso Expediente n.º: MA-43/12 Normativa infrinxida: art.74. k) da Ordenanza municipal de xestión de residuos municipais e limpeza viaria Data infracción: 20 de abril de 2012 Cualificación inicial: leve Posible sanción: 100 € 3) NOME E APELIDOS: Nekane Gil Bermejo Chiaburu Expediente n.º MA-46/12 Normativa infrinxida: art.74. g) da Ordenanza municipal de xestión de residuos municipais e limpeza viaria Data infracción: 29 de abril de 2012 Cualificación inicial: leve Posible sanción: 120 € A Coruña, 28 de xuño de 2012 A xefa do Servizo de Medio Ambiente Fdo.: Begoña López García
06/07/2012 | Administración LocalMunicipal
Pontedeume
Aprobacion inicial modificación base n.º 36 das bases de execución do orzamento

O Pleno do Concello de Pontedeume en sesión ordinaria do 28 de xuño de 2012 aprobou inicialmente a modificación da Base nº 36 das bases de execución do orzamento do ano 2009, prorrogado para o ano 2012. De conformidade co disposto no artigo 169.1 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais (TRLRFL), o referido expediente permanecerá exposto ao público na Intervención deste Concello durante o prazo de quince días hábiles, contados a partir do día seguinte ao da súa publicación, durante o cal os interesados poderán examinalo e presentar as reclamacións que estimen oportunas ante o Pleno. Pontedeume, 29 de xuño de 2012 O alcalde Asdo.: Gabriel Torrente Piñeiro
06/07/2012 | Administración LocalMunicipal
Negreira
Delegación de sinatura da Alcaldía

Por Decreto de Alcaldía nº 61/2012, de data 29 de xuño de 2012, delégase no Blanca Amelia Orell Nazarenko, don Juan José Rey Maceira, a sinatura que terá lugar o próximo día 2 de xullo de 2012 do Convenio de Colaboración para a execución, dentro do Proxecto Estratéxico de Infraestruturas no Medio Rural (PEIM-Rural). O que se fai público ós efectos do disposto no artigo 44.2º do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Negreira, 29 de xuño de 2012. Alcalde-Presidente José Blanco Pazos
06/07/2012 | Administración LocalMunicipal
Cambre
Aprobación da modificación puntual da relación de postos de traballo do 2012

ANUNCIO Aprobada polo Pleno do Concello de Cambre, en sesión ordinaria celebrada o día 28 de xuño do presente ano, a modificación da ficha do posto de enxeñeiro técnico industrial na relación de postos de traballo de 2012, de conformidade co artigo 127 do texto refundido das disposicións legais vixentes en materia de réxime local, procédese á súa publicación. Cambre, 29 de xuño de 2012. O concelleiro delegado de réxime interior, patrimonio e contratación Felipe Andreu Barallobre